Австрийска империя
Австрийската империя () е историческа държава в Централна Европа със столица Виена, обединила наследствените владения на Хабсбургите, които дотогава нямат общо название.

Създадена е през 1804 г. от император Франц II в отговор на провъзгласяването на Наполеон I за император. През 1806 г. след натиск от страна на Наполеон са премахнати институциите на Свещената Римска империя, чийто монарх традиционно е бил ерцхерцогът на Австрия.

През 1867 г. след неуспешни опити за реформи е направен така нареченият компромис (; ): Австрийската империя е преобразувана в дуалистична монархия под наименованието Австро-Унгария, като е разделена на земи на австрийската и на унгарската корона, но с общ монарх.

Земи на австрийската корона 
 Бохемия (Königreich Böhmen)
 Кралство Унгария (Königreich Ungarn)
 Кралство Далмация (Königreich Dalmatien)
 Кралство Галиция и Лодомерия (Königreich Galizien und Lodomerien)
 Кралство Хърватия и Славония (Königreich Kroatien und Slawonien), с Военна Крайна 1578 – 1871
 Кралство Ломбардия-Венеция (Lombardo-Venezianisches Königreich)
 Ерцхерцогство Австрия (Erzherzogtum Österreich)
 Херцогство Каринтия (Herzogtum Kärnten)
 Херцогство Крайна (Herzogtum Krain)
 Херцогство Залцбург (Herzogtum Salzburg)
 Херцогство Силезия (Herzogtum Schlesien)
 Херцогство Щирия (Herzogtum Steiermark)
 Херцогство Буковина (Herzogtum Bukowina)
 Войводство Сърбия и Тамишки Банат (Woiwodschaft Serbien und Tamisch Banat)
 Велико княжество Трансилвания (Großfürstentum Siebenbürgen)
 Маркграфство Моравия (Markgrafschaft Mähren)
 Княжеско графство Тирол (Gefürstete Grafschaft Tirol)
 Графство Гориция и Градишка (Grafschaft Görz und Gradisca)
 Форарлберг
 Истрия (Istrien)

 
Основани в Европа през 1804 година